Il
Consei de Cornualie, ducj dacuardi, al à fat bon il plan trienâl
par promovi la lenghe proprie. Il plan pal cornic al ponte prin di
dut a sburtâ il so ûs dentri de aministrazion publiche cuntune
incressite de sô visibilitât sei intal scrit che te comunicazion
verbâl cui citadins. Si previôt duncje di sburtâ il personâl dal
Consei e dai uficis publics che i fasin riferiment a doprâ almancul
cualchi frase par cornic in maniere di rindi la lenghe une presince
cuotidiane. In Cornualie si calcole che a sedin uns 5 mil lis
personis in stât di fevelâle, 400 di lôr une vore ben. L’interès
pal cornic al va però dilunc a cressi e si stime duncje che il bon
esempli dât des istituzions publichis al puedi jessi imitât di
altris sogjets publics e privâts. Si tacarà duncje cun ce che al è
di plui sempliç: segnaletiche e tabelonistiche bilengâl ator pe
Cornualie, presince paritarie dal cornic te cjarte intestade e tes
scritis uficiâls dal Consei, salûts di benvignût e piçulis frasis
in lenghe proprie de bande dai dipendents publics, cors in rêt par
imparâ lis fondis dal cornic, facilitazions par cui che al dopre
ancje cheste lenghe e vie indenant.
Font:
BBC,
04/11/15
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn zho_Hans unk